text: Kongekrone-dag på Designskolen
  02 juni 2010 kl. 16.22
  Der var travlhed på Designskolen i Kolding i dag. Masser af børn kom til åbent hus for at lave kongekroner. De skal hænges op i udvalgte træer, så dronningen og prinsgemalen kan se dem på mandag under karet-turen fra havnen til midtbyen.
  Designskolen har også fået masser af andre kroner ind, som er lavet i kulturhuset Nicolai for børn, men alle byens borgere var velkomne til at besøge skolen i dag at lave kroner. 
  
  Magtens symbol
  Design og kongekroner hænger sammen. Kongekronen er med til at vise, hvem der har magten, og det er netop, hvad design kan bidrage til. Design drejer sig om at gøre verden forståelig. Kongekrone-projektet er et af Designskolens bidrag til Kolding som designby, og alle skulle gerne være med!
  Efter Dronningens besøg bliver kronerne udstillet på Kolding Bibliotek fra d. 14. - 18. juni. De mest kreative kroner vil blive præmieret d. 18. juni kl. 15.00, hvor Kolding Bibliotek vil være vært for en sodavand, kaffe og kage.
  